|  |  |  |
| --- | --- | --- |
| **בנק ישראל**  דוברות והסברה כלכלית | C:\Users\u34r\AppData\Local\Microsoft\Windows\INetCache\Content.Word\logo_70.png | ‏ירושלים, ‏א' אלול, תשפ"ה  ‏25 אוגוסט, 2025 |

הודעה לעיתונות:

**המדד המשולב לחודש יולי ירד ב-0.64%.**

**זהו הפרסום האחרון של המדד המשולב בפורמט הנוכחי.**

המדד המשולב לחודש יולי ירד בשיעור של 0.64 אחוז. ירידה זו עודנה משקפת את השפעות מבצע "עם כלביא" על רכיבי המדד מחודש יוני. מנגד, רכיבי המדד המשולב שדווחו עד כה ליולי עלו, כביטוי לשיפור בפעילות במשק לאחר תום המבצע.

לוח 1 מציג את העדכונים לאחור במדד. לוח 2 מציג את התפתחות רכיבי המדד בחודשים האחרונים. הסברים מפורטים לגבי אופן חישוב המדד המשולב וכן לוחות מפורטים ארוכי טווח ניתן למצוא בקישור:<https://www.boi.org.il/roles/statistics/compositeindex/>

**זהו הפרסום האחרון של "המדד המשולב למצב המשק" בפורמט הנוכחי. החל מהחודש הבא, בנק ישראל יפרסם מדד חדש - "מדד חודשי לפעילות המשק".** המדד החדש מבוסס על כלי מחקרי מתקדם ונועד לספק תמונה מדויקת ועדכנית יותר של קצב הצמיחה החודשי במשק הישראלי. המדד החדש מבוסס על עיבוד מידע ממעל 30 סדרות כלכליות באמצעות מודל סטטיסטי ייעודי שפותח בבנק ישראל, והוא מאותת על שינויים בסביבת הצמיחה בשלב מוקדם יותר בהשוואה למדד המשולב. ניתן למצוא תיאור של המדד החדש והמתודולוגיה שבבסיסו באתר בנק ישראל.

בנק ישראל ימשיך לחשב את המדד המשולב הנוכחי במהלך השנה הקרובה לצורכי שרשור ובקרה, והוא יהיה זמין [במאגר הסדרות באתר.](https://edge.boi.gov.il/#?locale=he)

# לוח 1: עדכונים לאחור במדד המשולב

| **השינוי במדד (באחוזים)** | **נתון קודם** | **נתון חדש** |
| --- | --- | --- |
| יולי |  | 0.64- |
| יוני | 0.67- | 1.62- |
| מאי | 0.17- | 0.33- |
| אפריל | 0.10- | 0.46- |
| מרץ | 0.08 | 0.15 |
| פברואר | 0.06 | 0.02- |

# לוח 2: השינויים ברכיבי המדד בחודשים האחרונים

*(שיעורי שינוי חודשיים באחוזים, אלא אם כן צוין אחרת)*

|  | **יולי** | **יוני** | **מאי** | **אפריל** |
| --- | --- | --- | --- | --- |
| מדד הייצור התעשייתי *(ללא כריה וחציבה)* |  | -10.7 | 6.9 | 0.1 |
| מדד הפדיון בשירותים *(ללא חינוך ומינהל ציבורי)* |  | -7.1 | -1.4 | -2.5 |
| מדד הפדיון במסחר *הקמעונאי* |  | -14.1 | 2.3 | -0.4 |
| יבוא מוצרי הצריכה1 | 36.2 | -14.2 | -2.8 | 1.6 |
| יבוא התשומות לייצור (ללא דלקים)1 | 21.8 | -5.8 | -6.5 | 3.4 |
| יצוא הסחורות *(ללא חקלאות)[[1]](#footnote-1)* | 26.9 | -11.5 | 7.1 | -14.7 |
| יצוא השירותים *(ללא תחבורה)[[2]](#footnote-2)* |  | 3.4 | -8.6 | 0.6 |
| משרות השכיר – במגזר הפרטי |  | -2.0 | 0.2 | 0.2 |
| שיעור המשרות הפנויות במגזר העסקי[[3]](#footnote-3) | 4.4 | 4.2 | 4.4 | 4.3 |
| הרכישות בכרטיסי אשראי[[4]](#footnote-4) | 14.9 | -9.9 | 0.3 | -0.9 |

1. יבוא ויצוא הסחורות מחושבים במחירים קבועים (באמצעות ניכוי שינויים במדדי המחירים של סחר החוץ). [↑](#footnote-ref-1)
2. יצוא השירותים מוצג במונחים ריאליים באמצעות ניכוי שינויים במדד המחירים לצרכן ומורכב מיצוא שירותים עסקיים אחרים ויצוא שירותי תיירות. [↑](#footnote-ref-2)
3. *שיעור המשרות הפנויות מחושב מתוך סך המועסקים ונכלל במדד ברמתו, מנוכה עונתיות.*  [↑](#footnote-ref-3)
4. *נתון הרכישות* בכרטיסי אשראי הוא השינוי החודשי, מנוכה עונתיות, על פי פרסומי הלמ"ס. כאשר הנתון של הלמ"ס לחודש הקצה אינו זמן, נתון זה מהווה אומדן מבוסס על שיעור השינוי החודשי על פי נתונים יומיים של שב"א, בניכוי עונתיות. [↑](#footnote-ref-4)